Բարդ Բիդլի հեքիաթները

Բարդ Բիդլի հեքիաթները գրքի հեղինակը Ջոան Ռոուլինգն է, որտեղ ներկայացվում է Բարդ Բիդլ երիտասարդ կախարդի հեքիաթները։ Դա այն նույն հեքիաթների ժողովածուն է, որի մասին խոսվում է Հարրի Փոթերը և Մահվան պարգևները գրքում՝ վիպաշարի վերջին մասում։

Գիրքը ձեռագիր արտագրվել է 7 օրինակով, որի հեղինակը և նկարազարդողը Ջոան Ռոուլինգն է։ 7-րդ՝ ոսկեզօծ գրքի վաճառքից սպասվում էր ստանալ 50 հազար եվրո, սակայն աճուրդում գիրքը վաճառվեց 1.95 մլն. ֆունտ ստերլինգով (3 մլն. դոլար, 2.7 մլն. եվրո) Ամազոնին։ Գինը ժամանակակից գրականության մեջ ամենաբարձրը և աննախադեպն էր։ Գրքից ստացված ամբողջ հասույթը Ջոան Ռոուլինգը նվիրաբերել է «Երեխաների ձայնը» բարեգործական հիմնադրամին։

2008 թվականի դեկտեմբերի 4-ին գիրքը տպագրվում է, որից ստացված ամբողջ շահույթը նույնպես գնում է «Երեխաների ձայնը»բարեգործական հիմնադարամին (2010 թվականին անվանափոխվում է Լյումուս)։

Դերը Հարրի Փոթեր վիպաշարում 

Բարդ Բիդլի հեքիաթների ժողովածուի մասին առաջին անգամ խոսվում է «Հարրի Փոթերը և Մահվան պարգևները» գրքում՝ որպես : Ալբուս Դամբլդորը՝ Հոգվարթս մոգության և կախարդության դպրոցի տնօրենը, գիրքը կտակում է Հերմիոնա Գրեյնջերին։ Ըստ Ռոն Ուիզլիի՝ գիրքը կախարդական աշխարհում շատ հայտնի հեքիաթների ժողովածու էր, որով դաստիարակվում էին կախարդ մանուկները, չնայած Հարրի Փոթերը և Հերմիոնա Գրեյնջերը ոչինչ չէի լսել այդ գրքի մասին, քանի որ ստացել էին ոչ մոգական դաստիարակություն։

Հերմիոնան գիրքը ստանում է Դամբլդորի կամքով, որը գեղարվեստական գրքի բնօրինակի հրատարակության պատճենն էր։ Գիրքը ներկայացվում է, որպես հին տեսք ունեցող փոքրիկ գիրք, որի կազմը «գունաթափված էր և տեղ-տեղ ճաքճքված»։ Նովելում ասվում էր, որ գիրքը իր կազմի վրա վերնագիր ուներ, որը գրված էր ռունական նշաններով։

Գրքի միջոցով եռյակը՝ Հերմիոնան, Ռոնը և Հարրին ծանոթանում են Մահվան պարգևներին։ «Երեք եղբայրների հեքիաթը» պատմության վերևի մասում Հերմիոնան նկատում է մի նշան, որի մասին եռյակին պատմում է Քսենոֆիլիուս Լավգուդը։ Նշանի եռանկյունը խորհրդանշում է Անտեսանելիության թիկնոցը, շրջանը՝ Վերակենդանացնող քարը, ուղղահայաց գիծը՝ Ավագ փայտիկը՝ այսպիսով կազմելով «Մահվան պարգևները»։

Այս երեք իրերի մասին խոսվում է հենց «Երեք եղբայրների հեքիաթը» պատմության մեջ, և ասվում էր, որ դրանք պատկանում էին Փևերել եղբայրներին։ Հետագայում պարզվում է, որ նրանք Հարրի Փոթերի և Լորդ Վոլդեմորի նախնիներ են։ Վեպի վերջում Ալբուս Դամբլդորը նույնպես հաստատում է Հարրիի կապը Փևերելների հետ և ասում է, որ երեք եղբայրները, ըստ էության, կարող են Պարգևների ստեղծողները լինել։

2008 թվականի դեկտեմբերին լույս տեսած հրապարակումների (գրված Ռոուլինգի կողմից) ներածության մեջ նշվում է, որ հեքիաթների հեղինակ Բարդ Բիդլը ծնվել է Յորքշիրում, ապրել է 15-րդ դարում և ունեցել է «բացառիկ փարթամ մորուք»։

Հրատարակման պատմությունը 

Հարրի Փոթերի մասին պատմող վիպաշարի վերջին՝ յոթերորդ գիրքը ավարտելուց անմիջապես հետո Ռոուլինգը սկսել էր գրել «Բարդ Բիդլի հեքիաթները» գիրքը։ Իր հարցազրույցներից մեկի ժամանակ նա նշել է, որ հեքիաթները գրելիս որպես ոգեշնչման աղբյուր օգտվել է մի շարք գրքերից։ Մասնավորապես՝ «Հարրի Փոթերը և Մահվան պարգևները» գրքում խոսվող «Երեք եղբայրների հեքիաթը» գրելիս նա օգտվել է Ջեֆրի Չոսերի «Քենթերբերյան պատմվածքներ» ժողովածուի «Խոստովանահոր պատմությունը» պատմվածքից։

Ձեռագիր հրատարակություն 

Բնօրինակ Բարդ Բիդլի հեքիաթների ժողովածուն պատրաստվել է սահմանափակ քանակով՝ ընամենը 7 օրինակ, բոլոր արտագրությունները և ձևավորուրումները կատարվել են անձամբ հեղինակի՝ Ջոան Ռոուլինգի կողմից։ Գրքերը պատրաստված էին մորոկկո կաշվից, զարդարված՝ արծաթյա զարդերով և կիսաթանկարժեք քարերով, արծաթագործ և ոսկերիչ Hamilton & Inches-ի կողմից՝ Էդինբուրգում։ Արծաթյա կտորներից յուրաքանչյուրը ներկայացնում է գրքի հինգ պատմվածքներից մեկը։ Ռոուլինգը խնդրել էր նաև, որ գրքի բոլոր յոթ պատճենները զարդարվեին այլ կիսաթանկարժեք քարերով ևս։

Այս օրիգինալ ձեռագրերից վեցը նվիրվելու էին Հարրի Փոթերին ամենանվիրված վեց երկրպագուներին։ Այս վեց անձանց անունները նախապես չի հայտարարավել, սակայն հիմա հայտնի են նրանցից երկուսի անունը։ Առաջինը Բարրի Քյունինգհեմն է՝ Ռոուլինգի առաջին խմբագիրը, երկրորդը՝ Արթուր Ա. Լևինեն՝ Սչոլասիկի խմբագիրներից մեկը, ով ԱՄՆ-ում հրատարակել է Հարրի Փոթեր վիպաշարը։ Նրանք իրենց անձնական պատճենները 2008 թվականի դեկտեմբերի 4-ին հանձնեցին որպես Բարդ Բիդլի հեքիաթների ժողովածուի ցուցանմուշ։

Հետագայում Ռոուլինգը որոշեց ստեղծել նաև յոթերորդ պատճենը՝ որը մյուսներից տարբերվում էր իր ոսկեզօծությամբ, որպեսզի աճուրդում վաճառի այն և միջոցներ ձեռք բերի «Երեխաների ձայնը» բարեգործական հիմնադրամին օգնելու համար։

Աճուրդ 

157 էջանոց «Լուսնաքարի հրատարակությունը» նոյեմբերի 26-ին նախադիտման է դրվում Նյու Յորքում, իսկ դեկտեմբերի 9-ին՝ Լոնդոնում։ Աճուրդի է հանվում 2007 թվականի դեկտեմբերի 13-ին Sotheby's կազմակերպությունում՝ Լոնդոնում։ Սկզբնական գինը £30,000 ($62,000, €46,000) էր, սակայն ակնկալվում էր վաճառել £50,000 ($103,000, €80,000)-ով։ Սակայն վերջին դրույքը գերազանցեց բոլոր սպասելիքները. գիրքը ձեռք էր բերել Amazon-ի անունից Լոնդոնի կերպարվեստի դիլերների ներկայացուցիչ Հեյլտտ Գուդենի և Ֆոքսի ներկայացուցիչը` 1,95 միլիոն ֆունտով ($ 3.98 միլիոն, 2.28 միլիոն եվրո)։ Սա ժամանակակից գրական ձեռագրերի ամենաբարձր գինն էր։ Ավելի ուշ աճուրդի արդյունքում վաստակած գումարը նվիրաբերվեց Ռոուլինգի «Երեխաների ձայնը» բարեգործական հիմնադրամին։

Sotheby's-ը հրապարակել է աճուրդի համար քառասուն էջանոց գովազդը։ Կատալոգում ներկայացված են գիրքից նկարազարդումներ, ինչպես նաև Ջոան Ռոուլինգի մեկնաբանությունները Բարդ Բիդլի հեքիաթների վերաբերյալ։ Կատալոգը վաճառվել է որպես կոլեկցիոներների ապրանք, և վաճառքի գումարները ևս նվիրաբերվել են «Երեխաների ձայնին»։

Հանրային հրատարակություն 

2008 թ. հուլիսի 31-ին հայտարարվեց, որ «Բարդ Բիդլի հեքիաթները» մատչելի կլնի հասարակությանը։ Գիրքը հրատարակվել է Children's High Level Group-ի կողմից։ Տպագրել և բաշխվել է Bloomsbury-ը, Scholastic-ը և Amazon.com-ը։

Ինչպես «Բարդ Բիդլի հեքիաթները» գիրքը, այնպես նաև «Ֆանտաստիկ գազաններ ու որտեղ գտնել դրանց» և «Քվիդիչը դարերի միջով» գրքերը հիշատակվում էին Հարրի Փոթեր նովելի մեջ։ Ստանդարտ հրատարակությունը փոփոխության չի ենթարկում նաև 2007 թ. դեկտեմբերին աճուրդի հանված ձեռագիր գրքի հեղինակի կողմից արված նկարազարդումները։

Գիրքը, որը հրապարակվել է 2008 թ. դեկտեմբերի 4-ին, հրապարակվել է Միացյալ Թագավորությունում և Կանադայում՝ Bloomsbury-ի կողմից, իսկ ԱՄՆ հրատարակությունը լույս է տեսել Scholastic-ի կողմից։

Այն թարգմանվել է 28 լեզուներով։ Գրքի վաճառքից սպասվում էր ստանալ £4 մլն. ($7.6 մլն., €4.7 մլն.), սակայն 2010 թվականի դրությամբ այն հասնում էր շուրջ £11 մլն. ($17 մլն., €13 մլն.)-ի։

Ծանոթագրություններ 

Ջոան Ռոուլինգի գրքեր
Fwutbwl